KYK: Tornado in Mpumalanga | Netwerk24
Deur Marita Herselman 04 Januarie 2020 11:48
Die omgewing van Ermelo en Piet Retief in Mpumalanga is Vrydag deur ’n moontlike tornado getref.
Beeldmateriaal van ’n moontlike tornado in dié gebied en die skade wat daardeur aangerig is, word op sosiale media versprei.
Another view of a possible second tornado in Sheepmoor, Panbult (Between Ermelo and Piet Retief) this could be the same tornado that we reported previously taken from another angle . This is a developing story. pic.twitter.com/2ECMHvzWBX
’n Bos wat hier deels verwoes is met die bome wat in dié weersomstandighede “platgevee” is, is sigbaar in plasings deur Storm Report SA op sy sosialemedia-platforms. ’n Video wat die getol van die “tornado” wys, is om 18:18 vasgevang en ook gedeel.
Damage as seen from the air from the Tornado in Panbult (between Ermelo and Piet Retief) yesterday taken by Hans Gerken. My estimate is that this tornado was an EF3 with parts of the forest that were completely flattened. It was also very large in diameter. @ReedTimmerAccu pic.twitter.com/SAVfoXyx3l
— Storm Report SA (@StormReportSA1) January 4, 2020
Vanetia Phakula, voorspeller van die Suid-Afrikaanse Weerdiens, kan egter nie bevestig of dié verskynsel wel ’n tornado was nie.
“Ons het die foto’s op sosiale media gesien, maar het nog nie die geleentheid gehad om self ondersoek in te stel nie. Na aanleiding van die foto’s lyk dit wel so,” sê sy.
Phakula sê daar is ’n waarskuwing vir hewige donderstorms, sterk wind en hael vir Vrydag uitgereik en na aanleiding hiervan kan sy bevestig dat ’n tornado moontlik was.
Ander dele in die land soos KwaZulu-Natal, die Vrystaat en die Oos-Kaap is ook verlede jaar deur tornado’s geteister.
Vier tornado’s het onder meer KwaZulu-Natal in minder as twee maande getref, het Netwerk24 einde Desember berig.
Op die vraag of tornado’s meer algemeen in Suid-Afrika word, sê Phakula dit kom nie noodwendig meer voor nie.
Sy sê sosialemedia-platforms maak dit net makliker vir mense om inligting daaroor te kry.
Hewige donderstorms word Saterdagmiddag in dié omgewing verwag.
Amazing video sent to us by Charlené Janssens-Kotzé of the tornado in Panbult (between Ermelo and Piet Retief) in South Africa yesterday evening. Charlené says the tornado started at 18:16 (3 January 2020)#Tornado #SouthAfrica #Panbult @StormWatchSA @ReedTimmerAccu pic.twitter.com/PxZDzuKxSs
— SA Weather???sawx.co.za (@sawx_sa_weather) January 4, 2020
Meer oor: Sawd | Mpumalanga | Ermelo | Tornado